Olieelskende bakterier | Står der en designer bag?
LÆS PÅ Afrikaans Albansk Amharisk Arabisk Armensk Bemba Bulgarsk Burmesisk Cebuano Chewa Chitonga Dansk Engelsk Estisk Ewe Fiji Finsk Fransk Georgisk Græsk Hebraisk Hiligaynon Hollandsk Iloko Indonesisk Islandsk Italiensk Japansk Kaonde Kinesisk mandarin (forenklede skrifttegn) Kinesisk mandarin (traditionelle skrifttegn) Kinyarwanda Kirgisisk Kirundi Koreansk Kroatisk Lingala Litauisk Luvale Makedonsk Malagassisk Maltesisk Norsk Polsk Portugisisk Rumænsk Russisk Samoansk Sepedi Serbisk Serbisk (latinsk) Sesotho (Lesotho) Setswana Silozi Singalesisk Slovakisk Slovensk Spansk Svensk Swahili Swahili (Congo Kinshasa) Tagalog Tahitisk Thai Tigrinsk Tjekkisk Tok pisin Tsonga Tumbuka Twi Tyrkisk Tysk Ukrainsk Ungarsk Vietnamesisk Xhosa Zulu
I 2010 strømmede op mod 800 millioner liter råolie ud i Den Mexicanske Golf efter at en eksplosion fik en boreplatform til at synke. Men i løbet af nogle måneder var en stor del af forureningen forsvundet. Hvordan var det muligt?
Tænk over dette: Forskning har vist at nogle havbakterier kan nedbryde de langkædede kulstofmolekyler der findes i olie. Professor Terry Hazen, der er miljøbiolog, har beskrevet disse organismer som “oliesøgende missiler”. Sådanne organismer var delvist ansvarlige for oprensningen i Den Mexicanske Golf.
“Det kommer egentlig ikke som nogen overraskelse at havene indeholder olieelskende mikrober,” oplyser en BBC-reportage om emnet. Trods alt er der gennem umindelige tider “på naturlig vis sivet olie fra havbunden og ud i verdenshavene”.
Menneskers indsats for at rense op efter olieudslip gør selvfølgelig en forskel. Men selv deres bedste bestræbelser i den forbindelse kan gøre mere skade end gavn. Kemiske opløsningsmidler forstyrrer de naturlige processer der nedbryder olien. Sådanne kemikalier er desuden giftige og gør varig skade på miljøet. Men naturens evne til at nedbryde olie, blandt andet ved hjælp af olieelskende mikrober, sætter havene i stand til at rense sig selv uden bivirkningerne ved de kunstige metoder. *
Hvad mener du? Opstod havbakteriernes evne til at fortære olie ved en tilfældighed? Eller står der en designer bag?
^ par. 6 Man ved endnu ikke hvilke langsigtede konsekvenser ulykken i Den Mexicanske Golf vil få for livet i havet.